沈守正

沈守正（），名迂，字允中，號無回。浙江錢塘縣人。明朝官員。

生平
萬曆三十一年（1603年）舉人，謁選得黃岩教諭。精於吏事，從奸胥手中徵得學田八百畝。光绪《黄岩县志》卷8：“海邦瘠土，富少贫多，而生儒尤甚，但诸生犹有学田八百亩，岁收租金，婚丧大变等项略得均沾，而童生例不能得。若置田百亩，以为县中极贫童生笔札之用，虽斗升之惠有限，而教养之恩无涯。随蒙本县详允，捐俸十两创立义学，又捐俸二十五两五钱置田，本学亦捐俸七两三钱，及多方设区，共置三十五亩。县民等各捐助田或二三亩，或一亩不等，及三贤祠香火田三十亩亦并收入，共足百亩之数。”工於詩文。朱彝尊《經義考引諸九鼎》曰: “吾杭沈無回先生，《詩》意妙絕時人。先生中萬曆癸卯舉人，《詩說通》自為之《序》，其說存《小序》首句，與蘇子由同。”

萬曆四十四年（1616年）中會試副榜《雪堂文集·卷六：無回先生》，諱守正，錢塘人。藝苑懸書久，江南北士無不業無回先生，經傳疏故以字行。先生廿歲補郡庠諸生，隨以試高等受餼，登萬曆癸卯鄉薦，中丙辰副榜。，天啟三年（1623年），官至都察院司務，上任僅四十二日卒。錢謙益，《都察院司务无回沈君墓志铭》載:“万历时杭有三士焉，曰胡胤嘉休复、卓尔康去病、沈守正无回，皆不第。无回官都察院司务，卒于官。其子尤含属去病为行状，而過铭于予。予之诺其请者盖十年于此，去无回之没十九年矣。”著有《詩經說通》、《四書叢說》、《雪堂集》等。

注釋

S
Category:錢塘縣人
Category:明朝都察院司務
Category:明朝縣儒學教諭
Category:明朝詩人